jkorsvik/nowiki_second_scrape_merged huggingface dataset:
Addiktologi

Addiktologi, fra det engelske ordet addiction (avhengighet), er en alternativ behandlingsform som tar sikte på å behandle alle former for avhengighet. Addiktologi bygger tildels på Minnesota-modellen, en alternativ terapi for alkoholisme som anser avhengigheten som medfødt og trekker inn familien i behandlingen.
Addiktologien har hatt betydelig utbredelse i Sverige der man også har utdannet terapeuter via den alternative skolen Fria Universitet i Norden som ble etablert av Torbjörn Fjellström i 1993. Denne skolen opprettet i 2010 en filial i Norge under betegnelsen FUN Norge, tilknyttet Addictologi Akademiet (AA) som drives av Espen Andresen som er gestaltterapeut og utdannet addiktolog ved den svenske skolen. Verken i Sverige eller Norge er utdannelsen berettiget offentlig støtte, men i noen tilfeller har norske elever fått dekket sine kostnader fra NAV. Addictologi Akademiet har siden fått krass kritikk av tidligere klienter med påstander om manipulering og svært kostbare kurs, samt tett samarbeid med firmaet Det Norske Kartselskapet. Etter kritikk i norske medier har Fria Universitet i Norden tatt avstand fra praksisen til Addictologi Akademiet.Addiktologi mangler vitenskapelig støtte for effekt og er sterkt kritisert av rusforskere. Behandlingen er kostbar, og rusavhengige har blitt oppfordret til å ta opp kostbare forbrukslån for å dekke kostnadene.


== Referanser ==
Sorø Kunstmuseum

Sorø Kunstmuseum er et kunstmuseum i Sorø på Sjælland i Danmark. 
Museets to-etasjers hovedbygning i Sorös hovedgate, Storgade ble oppført i 1832-34 som lokale for Sorø Akademi, Det ble tegnet, trolig av Frederik Ferdinand Friis og ble et bygningsminnesmerke i 1981. To ekstra bygninger kom til i 2011, tegnet av Lundgaard & Tranberg Arkitekter, en langs hovedgata og en langs en sidegate. Da ble det også bygget et galleri under bakken, belyst gjennom skylights på innergården. Muséets nye bygg ble nominert som et av fire danske prosjekter til Den europeiske unions pris for samtidsarkitektur i 2013.


== Samlingene ==
Sorø Kunstmuseum viser i sine permanente utstillinger dansk kunst, og også russisk kunst i form av malerier, tegninger og ikoner. De eldste verk i muséets danske samling er tresnitt fra 1200- til 1500-tallet. Muséet har malerier av blant andre Jens Juel, Nicolai Abildgaard, Christoffer Wilhelm Eckersberg og Christen Købke.
I 1997 fikk muséet en stor samling russiske verk fra arvingene etter advokat Hermod Lannung, med et hundretalls malerier og tegninger fra perioden 1870-1930. Av før-revolusjonær kunst fantes verk av blant andre Konstantin Korovin, Vasilij Polenov, Alexandre Benois og Isaak Levitan, mens Sovjettiden var representert av blant andre Alexander Gerasimov og Kuzma Petrov-Vodkin.Muséet har også en samling på omkring 190 ikoner fra mellom 1500- til og med 1800-tallet, basert på donasjoner fra Per Schrøder, Lorentz Jørgensen og Hermod Lannung, med alle større skoler og viktige motiv representert.


== Galleri ==

		
		


== Referanser ==


== Eksterne lenker ==
(da) Offisielt nettsted 
(en) Sorø Art Museum – kategori av bilder, video eller lyd på Commons
Mittelstand

Mittelstand (norsk middelstand, middelklasse) er et tysk begrep for familieeide, små og mellomstore bedrifter. Opprinnelig var det knyttet til en samfunnsklasse, også kalt borgerskapet, som målt etter inntekter, formue og yrke inntok midlere stilling i samfunnet.
I Tyskland sysselsetter Mittelstand ca. 60 % av alle ansatte, og står for nærmere 55 % av det samlede næringslivets verdiskapning i landet.


== Historie ==
Den første kjente bruk av begrepet «Mittelstand» skriver seg fra 1695 i Schlesien i et klageskrift fra fyrstedømmene over skattebelastningen. Siden har begrepet festnet seg i skjønnlitteratur og filosofi. Mittelstand fikk et grunnlovsmessig vern i Weimarforfatningen artikkel 164.


== Mittelstand i Tyskland ==
Begrepet Mittelstand brukes for små og mellomstore bedrifter i samfunnssektorene industri, håndverk, handel, tjenesteytelser og frie yrker (arkitekter, skatterådgivere etc.). Grensen mot storbedriftene er ikke skarp, men går et sted mellom 50 og 500 ansatte, og ved en omsetning på inntil 50 millioner euro (2018).Det typiske for bedrifter av denne kategori i Tyskland er at de er familiebedrifter, der eiendomsretten til produksjonsmidlene og ledelsen ligger i en hånd. Institut für Mittelstandforschung (Institutt for mittelstandsforskning) i Bonn definerer Mittelstand som enhet i ledelse og eierskap.I Tyskland tilhører mer enn 99 % av foretakene Mittelstand. Disse bedriftene står for ca. 35 % av produksjonen (2015) og sysselsetter ca. 58 % (2015)  av alle yrkesaktive. I 2015 sto Mittelstand-bedrifter for 17,1 % av Tysklands eksport. Mittelstand-bedriftene sto i 2015 for ca. 54,9 % av verdiskapningen i det samlede tyske næringslivet. Videre sto disse virksomhetene for ca. 80 % av den yrkesmessige utdannelse. Mittelstands-politikk og -støtte har en meget stor betydning i tysk politikk.Styrken til Mittelstand-bedriftene forklares gjerne gjennom deres lokale forankring, nære kontakt med en lokal bank og med høyskoler og utdanningsinstitusjoner. De preges av en stor vilje til innovasjon. Deres utfordringer består i ny teknologi, demografiske endringer og priser på råstoff og energi.Bundesverband mittelständische Wirtschaft (BVMW) organiserer tyske Mittelstands-bedrifter.


== Referanser ==


== Litteratur ==
Tom Peters: De nye mulighetene! Oversatt av Roar Sørensen. Hjemmes bokforlag (1992)
Universidade Federal Fluminense

Universidade Federal Fluminense (UFF) er et universitet i Brasil. Det ligger i kommunen Niterói i delstaten Rio de Janeiro. Det ble etablert 18. desember 1960 med navnet Universidade Federal do Estado do Rio de Janeiro (UFERJ), gjennom sammenslåing av flere høyskoler i Niterói. Det er et av fire statlige universiteter i delstaten Rio de Janeiro.


== Referanser ==


== Eksterne lenker ==
Universidade Federal Fluminense
Teen Days

Teen Days er en fransk-italiensk animert TV-serie for barn og ungdom som gikk på RAI i 2010. Serien er skapt av Elena Mora og produsert av Angelo Poggi i samproduksjon med Cartoon One og Rai Fiction. Serien har fokus på musikk, med sanger skrevet av Giovanni Cera og Angelo Poggi.


== Internasjonalt ==


== Eksterne lenker ==
(en) Teen Days på Internet Movie Database
Sort Kanal

Sort Kanal er et musikkprogram som ble startet august 1984 av Sigurd Weseth og Ina Blom i studentradioen Radio Nova. Navnet ble tatt fra en obskur 12-tommer (Auf Dem Schwarzen Kanal) med Konrad Schnitzler[1] – som seinere også ble  kjenningsmelodien til Sort Kanal.
Sort Kanal har siden gått kontinuerlig hver mandag, med sendeflate på 30 min. fram til 1987, deretter en time fram til 2017, deretter 90 minutter. Sort Kanal er dermed det eldste programmet på nærradio som fortsatt er på lufta. Og det er det eldste musikkprogram i Norge nest etter Ønskekonserten.
Programmet har hatt et 30-talls medarbeidere siden 1984. Trond Bremnes kom med i på forsommer 1985 og har siden vært redaksjonsleder. Foruten redaktøren har fire andre vært med kontinuerlig siden 80-tallet (Stein Eirik Sture, Ola Nersveen, Erik Aaberg, Waldemar Hepstein). Flere av Radio Novas teknikere har også vært sentrale som medvirkende - både teknisk og redaksjonelt. Spesielt bør nevnes Bjørn Hamre og Ida Brenna. 
Sort Kanal har også vært tidlig ute med live streaming. I 1997 streamet programmet for første gang i Norge radio live - den gang med to lyttere - teknikeren og hans "monitor".
Sort Kanal sendes nå hver mandag 20.30 - 22.00. Siden september 2017 sendes Radio Nova - og dermed også Sort Kanal - kun på DAB - og direkte på nett.
De fem siste programmer kan til enhver tid høres på nett (se Radio Nova lenke under).


== Innhold ==
Programmet har hatt en kontinuerlig redaksjonell profil, basert på å presentere musikk som ellers har fått lite plass i media. Det har ofte - men ikke alltid - hatt en "smal" profil. Redaksjonen har vært bredt sammensatt, hvilket har medført en stor bredde i kategorier: støy, minimalisme, electronica, jazz, improvisert musikk, diverse "kunstmusikk", performance o.a. I tillegg har det vært - og er - stor geografisk bredde og kronologisk dybde i det som presenteres.
Programmene kan eksempelvis være genre-baserte, omhandle enkelt(e) artist(er), dykke ned i regioner - eller ta for seg instrumenter og instrumentering. Mange programmer har hatt en historisk vinkling - impulser og uttrykksformer som har utviklet seg over flere 10-år.
Enkelte festivaler og begivenheter som All Ears Festivalen, Roskilde (de mindre kjente artister), Oslo World Music og  Ultima har blitt viet spesiell oppmerksomhet.
Musikk som sprenger grenser mellom genre har vært særlig prioritert, gjerne med et innslag av infotainment.


== Eksterne lenker ==
Sort Kanal på Radio Nova
Sort Kanals programside
"Sort Kanal sangen" (tekst av Waldemar Hepstein)
Jakob Krause

Jakob Krause (født 1531/1532 i Zwickau, død 9. juli 1586 i Dresden) var en tysk hoffbokbinder. 
Fra 1556 var han ansatt ved det saksiske hoff hos August I av Sachsen, hvor han hadde forpliktet seg til å innbinde bøker «auf Teutsch, Französich oder Welsch». Herfra ble blant andre det dansk-norske hoff hans kunder. Hans arbeider viser både italiensk og fransk påvirkning; de tyske bind er ofte utført i svineskinn, blindtrykte med rullestempler, mens hans franske eller velske bind, gjerne er utført i kalveskinn eller pergament med gulldekorasjoner og platetrykk.Krauses arbeider utgjør et høydepunkt i tysk renessanse innenfor sin genre. Caspar Meuser (d. 1593) som fra 1578 var hans elev ved hoffet, brukte mesterens stempler videre etter Krauses død i 1586.


== Referanser ==
Eurojust

Eurojust er et desentralisert byrå i Den europeiske union for samarbeid mellom påtalemyndigheter. Det ble etablert i 2002 og har sitt sete i Haag i Nederland. 
Eurojust har som formål å styrke det europeiske samarbeidet mot grov grenseoverskridende kriminalitet som berører to eller flere av EUs medlemsstater. Virkemidlene er å stimulere og forbedre samordningen og samarbeidet mellom medlemsstatenes nasjonale myndigheter og arbeide for å effektivisere utredninger og rettslige tiltak innenfor Eurojusts kompetanseområde.
Norge er tilknyttet Eurojust ved bilateral avtale.


== Referanser ==


== Eksterne lenker ==
Offisielt nettsted ((en))
EU-opplysningen om Eurojust
Regjeringskanselliets faktablad om Eurojust
Eurojust brosjyre
Eurojust på EUs hjemmeside
Carl A. Høyers Stomatolfabrikk

Carl A. Høyers Stomatolfabrikk A/S var en norsk fabrikant av kosmetikk- og tannhelseprodukter.
Fabrikken ble grunnlagt av Carl A. Høyer i 1896, og var den første i Norge som laget tannkrem i industriell skala. Fabrikkens hovedprodukt var den svenske tannkremen Stomatol, der Høyer hadde fått det norske agenturet. Stomatolfabrikkens første tannkrem var flytende, men fra 1902 kom Stomatol også i tubeform.Det ble reklamert i stor skala for Stomatol i Norge, og merket var velkjent fra kinoreklamer, reklamer på takene til trikken i Oslo, utendørs reklameskilt og så videre.Den opprinnelige Stomatolfabrikken lå i Grensen i Oslo sentrum, før den ble flyttet til Cecilie Thoresens vei 9 på Lambertseter i 1964. I september 1970 ble fabrikken kjøpt opp av konkurrenten Marwell Hauge, og produksjonen flyttet til Marwell Hauges fabrikk på Eidsvoll. Marwell Hauge ble senere kjøpt opp av Collett, og Stomatol forsvant etterhvert som eget merkenavn.


== Referanser ==
Gymnastikk under Samveldelekene 2018 – Individuell mangekamp turn menn

Individuell mangekamp i turn for menn under Samveldelekene 2018 ble arrangert 7. april 2018 i Coomera Indoor Sports Centre i Gold Coast i Australia.


== Tidsplan ==
Alle tider er Australian Eastern Standard Time (UTC+10:00)


== Resultater ==


=== Kvalifisering ===

Kvalifisering til mangekampfinalene ble bestemt ut ifra resultatene i lagkonkurransen. Hvert land fikk stille med inntil to utøvere i mangekampfinalen. 


=== Finale ===
Resultater:


== Referanser ==


== Eksterne lenker ==
Gold Coast 2018 - Artistic Gymnastics
Michael Goolaerts

Michael Goolaerts (født 24. juli 1994 i Lier, død 8. april 2018 i Lille) var en belgisk proffsyklist.Under sykkelløpet Paris–Roubaix i 2018 fikk Goolaerts hjertestans. Helsepersonell kom raskt til og satte i gang gjenoppliving, og han ble fløyet med luftambulanse til Lille. Senere samme dag kom beskjeden om at han var omkommet.


== Referanser ==


== Eksterne lenker ==
(nl) Offisielt nettsted 
(en) Michael Goolaerts – kategori av bilder, video eller lyd på Commons 
(en) Michael Goolaerts – ProCyclingStats 
(en) Michael Goolaerts – Cycling Archives 
(en) Michael Goolaerts – Cycling Quotient
Alstom

Alstom er et fransk multinasjonalt selskap som opererer internasjonalt innenfor leveranser til jernbane, passasjertransport, signalanlegg og lokomotiver. Av produkter finnes bl.a. togtypene AGV, TGV, Eurostar (British Rail Class 373) og Pendolino høyhastighetstog, samt lokal- , regional- og metrotog og Citadis trikker. Fram til 2015 produserte Alstom også turbiner og annet utstyr til kraftverk.
Alstom (opprinnelige Alsthom) ble grunnlagt gjennom fusjonen mellom Compagnie Française Thomson Houston og Société Alsacienne de Constructions Mécaniques i 1928. Senere oppkjøp inkluderer Constructions Electriques de France (1932), skipsverftet Chantiers de l'Atlantique (1976) og deler av ACEC SA (Belgia, sent på 1980-tallet). Etter en fusjon med deler av det britiske selskapet General Electric Company plc (GEC) gjorde at selskapet het GEC-Alsthom fra 1989. Selskapet ble kjent som Alstom i 1998.
I 2004 var Alstom i en finansiell krise grunnet massive uventede kostnader de hadde «arvet» (4 milliarder euro) gjennom en designfeil på turbinene de hadde overtatt gjennom oppkjøpet av ABBs kraftproduksjondivisjon, i tillegg til tap i andre deler av selskapet. Selskapet søkte derfor om en hjelpepakke på 3,2 milliarder euro fra myndighetene i 2003 – og som et resultat av dette ble Alstom grunnet EU-regler om subsidier/hjelpepakker pålagt å selge flere divisjoner - herunder skipsbygging og elektrisk overføring til Nikhanj Power.
I 2014 annonserte Alstom og General Electric (GE) at sistnevnte skulle kjøpe selskapets kraft- og distribusjonsnett- divisjoner for 17 milliarder amerikanske dollar (12.4 milliarder euro). Denne avtalen skapte politisk kontrovers i Frankrike siden dette medførte at et utenlandsk selskap skulle overta et strategisk selskap i tungindustrien. GEs bud ble derfor modifisert til å inkludere joint venture innen kraftproduksjon og distribusjon, samt salget av deres egen jernbane-signalanlegg divisjon til Alstom. Oppkjøpet ble godkjent av EU og amerikanske konkurransemyndigheter i 2015, og avtalen trådte i kraft 2. november 2015. Siden kraft- og elektrisitet- virksomheten nå bar solgt ut (nå under navnet GE Power) drev Alstom nå kun med jernbane produkter.
I 2017 annonserte Alstom en foreslått fusjon med tyske Siemens Mobility, som etter planen skulle bli gjennomført i 2018, og hvor det nye selskapet så ville bli kjent som Siemens Alstom. Denne fusjonen ble stoppet av EU i februar 2019.


== Referanser ==
Barkevika

Barkevika er ei vik vest på Tjøme i Færder kommune. Den befinner seg om lag én kilometer sør for Tjøme sentrum. Ved inngangen til vika ligger Rød-Dirhue landskapsvernområde i vest, og Bukkholmen i øst. 
Naturtypen i Barkevika består av strandeng og strandsump som ligger beskytta innerst i den lange bukta, og området benyttes til beite. Det har en viktig forekomst av den trua plantearten jordbærkløver. Langs kantene av vika er det mindre svaberg.


== Referanser ==


== Eksterne lenker ==
Faktaark hos Kartverket
Bukkholmen (nes på Tjøme)

Bukkholmen er et nes vest på Tjøme i Færder kommune. Dets høyeste punkt er på om lag 25 meter over havet. Vest for Bukkholmen befinner Barkevika seg, mens Tuppåsen ligger i øst. Det må ikke forveksles med øya Bukkholmen øst for Tjøme.


== Referanser ==


== Eksterne lenker ==
Faktaark hos Kartverket
Berstad (Tjøme)

Berstad er et gardsbruk på vestkysten av Tjøme i Færder kommune. Det befinner seg like vest for Tjøme sentrum, innafor Rød-Dirhue landskapsvernområde.
Naturen i området er strandeng og strandsump.


== Referanser ==


== Eksterne lenker ==
Faktaark hos Kartverket
Liste over presidentene for Belizes representanthus

Presidenten for Belizes representanthus er leder for underhuset i nasjonalforsamlingen.


== Se også ==
Liste over presidentene for Belizes senat


== Kilder ==
«House of Representatives Belize Past Speakers». National Assembly of Belize. Besøkt 9. april 2018.
Dirhue

Dirhue er et nes lengst sør i Rød-Dirhue landskapsvernområde vest på Tjøme i Færder kommune.
Dirhue er et feriested oppført av skipsreder Rudolf Olsen i 1935. Hans datter Sofie Helene Wigert arvet stedet i 1950. Nå eies det av hennes barn, Alexandra og Jørgen Huitfeldt.
Landskapsvernområdet ble oppretta i 2006 til erstatning for de gamle verneforskriftene for Dirhue og Øvre Rød fra henholdsvis 1968 og 1974. Dette gjorde området mye mer tilgjengelig for allmuen.


== Referanser ==


== Eksterne lenker ==
Faktaark hos Kartverket
Ancognatha manca

Ancognatha manca er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 16 millimeter), avlang, blank, brunrød hornbille. Den har ikke horn på hodet eller groper på pronotum, "snuten" er avrundet. Hode og pronotum er mørkt brunrøde, pronotum med lysere kanter. Dekkvingene er noe lysere brunrøde med mørke "skuldre" og mørke flekker på sidene nær spissen, området i midten er også litt mørkere. Beina er brunrøde.


== Levevis ==
De fleste av artene lever i høyereliggende områder. De kommer gjerne til lys om natten. Forøvrig er lite kjent om biologien deres.


== Utbredelse ==
Arten er utbredt i det sørvestlige USA (Arizona, New Mexico) og det nordlige Mexico.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Ancognatha Erichson , 1847
Ancognatha manca (LeConte, 1866)


== Kilder ==
Generic Guide to New World Scarab Beetles - Ancognatha [1]


== Eksterne lenker ==
(en) Ancognatha manca i Encyclopedia of Life 
(en) Ancognatha manca i Global Biodiversity Information Facility 
(en) Ancognatha manca hos ITIS 
Ancognatha manca – detaljert informasjon på Wikispecies 
Dynastidae du monde- nettside om arten
Mæle bru

Mæle bru er en 52 meter lang bjelkebru i Osterøy kommune i Hordaland på fylkesvei 362. Broen ble åpnet i 1936, har ett kjørefelt og går over Vevleelva.


== Se også ==
Tirsåstunnelen


== Kilder ==
Vegvesenets vegkart
De forsømte broene(VG 2017)


== Eksterne lenker ==
Mæle bru på Google Streetview
Ichnestoma rostrata

Ichnestoma rostrata er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (13-22 millimeter), bred, hvelvet, halvblankt svart gullbasse.  Hannen har gulhvite ytterkanter på pronotum og dekkvinger, dekkvingene også med en gulhvit sømstripe i den bakre delen. Hannen har et T-formet horn i pannen, på hver side av dette en skarp, rett pigg.


== Levevis ==
Artene lever på og nær fjelltopper. De voksne billene (ofte bare hannene) flyr etter regnskyll, hos denne arten er den en god flyger. Begge kjønn har reduserte munndeler som voksne, tar ikke næring til seg og lever ganske kort tid.


== Utbredelse ==
Arten er utbredt i Sør-Afrika (Eastern Cape).


== Systematisk oversikt ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini
Slekten Ichnestoma Gory & Percheron, 1833
Ichnestoma rostrata Janson, 1878


== Kilder ==
Liste over artene


== Eksterne lenker ==
Beetles of Africa, med bilder av noen av artene (litt nede på siden)
Bilde av en hann
Bilde av en hunn
(en) Ichnestoma rostrata i Encyclopedia of Life 
(en) Ichnestoma rostrata i Global Biodiversity Information Facility 
Ichnestoma rostrata – detaljert informasjon på Wikispecies
Ichnestoma picta

Ichnestoma picta er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor, bred, hvelvet, halvblankt mørk gullbasse.


== Levevis ==
Artene lever på og nær fjelltopper. De voksne billene (ofte bare hannene) flyr etter regnskyll. Begge kjønn har reduserte munndeler som voksne, tar ikke næring til seg og lever ganske kort tid.


== Utbredelse ==
Arten er utbredt i Sør-Afrika.


== Systematisk oversikt ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini
Slekten Ichnestoma Gory & Percheron, 1833
Ichnestoma picta Péringuey, 1885


== Kilder ==
Liste over artene


== Eksterne lenker ==
Beetles of Africa, med bilder av noen av artene (litt nede på siden)
(en) Ichnestoma picta i Encyclopedia of Life 
(en) Ichnestoma picta i Global Biodiversity Information Facility 
Ichnestoma picta – detaljert informasjon på Wikispecies
Ichnestoma krikkeni

Ichnestoma krikkeni er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor, bred, hvelvet, halvblankt mørk gullbasse.


== Levevis ==
Artene lever på og nær fjelltopper. De voksne billene (ofte bare hannene) flyr etter regnskyll. Begge kjønn har reduserte munndeler som voksne, tar ikke næring til seg og lever ganske kort tid.


== Utbredelse ==
Arten er utbredt i Sør-Afrika.


== Systematisk oversikt ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini
Slekten Ichnestoma Gory & Percheron, 1833
Ichnestoma krikkeni Holm, 1992


== Kilder ==
Liste over artene


== Eksterne lenker ==
Beetles of Africa, med bilder av noen av artene (litt nede på siden)
(en) Ichnestoma krikkeni i Encyclopedia of Life 
(en) Ichnestoma krikkeni i Global Biodiversity Information Facility 
Ichnestoma krikkeni – detaljert informasjon på Wikispecies
Ichnestoma perstriata

Ichnestoma perstriata er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor, bred, hvelvet, halvblankt mørk gullbasse. Hos denne arten har tilsynelatende begge kjønn fullt utviklede flygevinger, men siden det bare er kjent noen ganske få eksemplarer er det umulig å si om dette gjelder alle. Hannen har et T-formet horn i pannen og en bred tann på hver side av dette, hos hunnen er pannen fremstrakt og innbuktet i midten. Dekkvingene har opphøyde lengderibber.


== Levevis ==
Artene lever på og nær fjelltopper. De voksne billene (ofte bare hannene) flyr etter regnskyll. Begge kjønn har reduserte munndeler som voksne, tar ikke næring til seg og lever ganske kort tid. Ett av de kjente eksemplarene ble funnet mellom møkk av klippegrevlinger i en hule.


== Utbredelse ==
Arten er utbredt i Namibia.


== Systematisk oversikt ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini
Slekten Ichnestoma Gory & Percheron, 1833
Ichnestoma perstriata Holm, 1992


== Kilder ==
E. Holm og R. Perissinotto (2004) New and lesser known species of African fruit chafers (Coleoptera Scarabaeidae Cetoniinae). Tropical Zoology 17: 73-95 [1]
Liste over artene


== Eksterne lenker ==
Beetles of Africa, med bilder av noen av artene (litt nede på siden)
(en) Ichnestoma perstriata i Encyclopedia of Life 
(en) Ichnestoma perstriata i Global Biodiversity Information Facility 
Ichnestoma perstriata – detaljert informasjon på Wikispecies